Manastır masjidi. Manastır masjidi (; "Mustafo Chavush Mescidi") – Usmoniylar tomonidan masjidga aylantirilgan sobiq sharqiy pravoslav cherkovi. Konstantinopoldagi Vizantiya arxitekturasining kichik namunasi va tarixiy sabablarga koʻra muhim inshoot hisoblanadi. Joylashuvi. Oʻrta asrga oid ushbu bino Istanbulning Fotih tumani, Topkapı mahallasi, "Turgut Özal Millet koʻchasining" janubiy tomonida, shahar devorlarining Topkapı darvozasidan taxminan 600 metr janubi-sharqda joylashgan. Masjidga aylantirilishi. Konstantinopol fathidan koʻp oʻtmay, sulton Mehmed II ning "chavushi" Mustafo binoni masjidga aylantirgan. 1956–1958-yillarda "Turgut Özal koʻchasi" ochilishi chogʻida kichik masjid atrofini egallagan binolar buzib tashlangan va shundan keyin masjiddan diniy maqsadlar yoʻlida foydalanilmay qoʻyilgan.